LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2003 M. LAPKRIČIO 13 D. ĮSAKYMO NR. 1K-273 „DĖL REZERVINIO (STABILIZAVIMO) FONDO VALDYMO“ PAKEITIMO

2017 m. birželio 16 d. Nr. 1K-235

Vilnius

P a k e i č i u Rezervinio (stabilizavimo) fondo lėšų valdymo tvarkos aprašą, patvirtintą Lietuvos Respublikos finansų ministro 2003 m. lapkričio 13 d. įsakymu Nr. 1K-273 „Dėl Rezervinio (stabilizavimo) fondo valdymo“:

1.	Pakeičiu 9.2 papunktį ir jį išdėstau taip:

„9.2. ne vėliau kaip per 3 darbo dienas nuo einamųjų metų balandžio 28 dienos ir spalio 21 dienos įvertina praėjusių metų faktinio valdžios sektoriaus skolos lygio procentais nuo bendrojo vidaus produkto atitiktį Fondo nuostatų 7 punkte nustatytam 45 procentų lygiui (atsižvelgiant į Finansų ministerijos sudarytas išvestines finansines priemones);“.

2.	Pakeičiu 13 punktą ir jį išdėstau taip:

„13. Informaciją dėl į Fondą pervestinų lėšų Finansų ministerijos Ekonomikos departamentui pateikia:

13.1. Valstybės iždo departamentas – dėl per ketvirtį ir (arba) per ketvirto ketvirčio mėnesį gautų į valstybės biudžetą Aprašo 4.1 ir 4.2 papunkčiuose nurodytų įplaukų už einamųjų metų:

13.1.1. pirmą ir trečią ketvirčius – pasibaigus ketvirčiui iki kito mėnesio 30 dienos;

13.1.2. antrą ketvirtį – pasibaigus ketvirčiui iki kito mėnesio 20 dienos;

13.1.3. ketvirto ketvirčio atitinkamą mėnesį – iki kito mėnesio 20 dienos;

13.2. Biudžeto departamentas – dėl per ketvirtį pervestinos ¼ dalies Fondo nuostatų 5.5−5.6 papunkčiuose nurodytų Lietuvos Respublikos einamųjų metų valstybės biudžeto ir savivaldybių biudžetų finansinių rodiklių patvirtinimo įstatyme numatytų pervesti į Fondą valstybės biudžeto asignavimų už einamųjų metų:

13.2.1. pirmą ir trečią ketvirčius – pasibaigus ketvirčiui iki kito mėnesio 30 dienos;

13.2.2. antrą ketvirtį – pasibaigus ketvirčiui iki kito mėnesio 20 dienos;

13.2.3. ketvirtą ketvirtį – iki gruodžio 20 dienos.“

Finansų ministras	Vilius Šapoka